แบงก์ชาติสั่งทุกธนาคารรับมือ26ก.พ.
ผู้ว่าธปท.สั่งทุกแบงก์รภป.เข้ม26ก.พ.ปัดรบ.สั่งสอบเงินทักษิณไหลเข้า-ออก
21 ก.พ. 2553

ผู้ว่าธปท.สั่งทุกแบงก์รภป.เข้ม26ก.พ.ปัดรบ.สั่งสอบเงินทักษิณไหลเข้า-ออก
นางธาริษา วัฒนเกส ผู้ว่าการธนาคารแห่งประเทศไทย กล่าวว่า สถานการณ์ทางการเมืองเป็นปัจจัยสำคัญที่ทำให้การลงทุนของภาคเอกชน ที่แม้จะมีสัญญาณการฟื้นตัวที่ดีขึ้น แต่ยังไม่กลับเข้าสู่ภาวะปกติ ซึ่งหากประเทศมีความสามัคคี การลงทุนของภาคเอกชนน่าจะฟื้นตัวได้ดีและเร็วกว่านี้ สำหรับการชุมนุมทางการเมืองที่เกิดขึ้น ทุกฝ่ายต่างมีการติดตามอย่างใกล้ชิด เพื่อทำให้สถานการณ์สงบและทำให้เศรษฐกิจไทยเดินหน้าต่อไปได้ สำหรับการดูแลรักษาความปลอดภัยสถาบันการเงินนั้น ธนาคารพาณิชย์ทุกแห่งได้มีมาตรการดูแลความปลอดภัยของลูกค้า และปัญหาสภาพคล่องแล้วในแต่ละธนาคาร         ผู้ว่าการธนาคารแห่งประเทศไทย ยังปฏิเสธว่า รัฐบาลได้ออกคำสั่งให้ธนาคารแห่งประเทศไทยตรวจสอบเรื่องเงินไหลเข้า-ออกของ พ.ต.ท.ทักษิณ ชินวัตร อดีตนายกรัฐมนตรี ซึ่งเงินที่ไหลเข้าประเทศต่างผ่านระบบของธนาคารพาณิชย์โดยรวม